**You(th)Vision: Becoming adult today**

You(th)Vision: Η εμπειρία της ενηλικίωσης σήμερα

Για να κατανοήσουμε καλύτερα την εμπειρία των νέων κατά τη μετάβασή τους στην ενήλικη ζωή, το ερευνητικό πρόγραμμα EXCEPT διοργανώνει ένα διαγωνισμό φωτογραφίας. Θα μας ενδιέφερε να καταλάβουμε τί σημαίνει πραγματικά για τα νεαρά άτομα να γίνεται κανείς ενήλικας σήμερα . Έχει να κάνει με το να βρεις μια δουλειά, να μπορείς να πληρώνεις τους λογαριασμούς, να έχεις περισσότερη ελευθερία, να παίρνεις ανεξάρτητες αποφάσεις, να φέρεις τις συνέπειες των αποφάσεών σου ή ..…; Πείτε μας τι πιστεύετε, πότε αρχίζει η ενηλικίωση και πως τη βιώνετε; Είναι θετική ή αρνητική η εμπειρία σας μέχρι τώρα; Τι σας αρέσει και τι όχι σ’ αυτή τη διαδικασία ενηλικίωσης; Αναζητούμε να μάθουμε τις απόψεις σας, τις συναισθηματικές σας εμπειρίες και οτιδήποτε σχετίζεται με τη μετάβαση στην ενήλικη ζωή στις μέρες μας. Στείλτε μας τις φωτογραφίες σας για το θέμα αυτό με ένα σύντομο σχόλιο και κερδίστε βραβεία.

**Συμμετοχή**

• Ηλικία: 18-30 ετών.
• Χώρες: Συνεργάτες του EXCEPT (Βουλγαρία, Εσθονία, Γερμανία, Ελλάδα, Ιταλία, Πολωνία, Σουηδία, Ηνωμένο Βασίλειο και Ουκρανία) και άλλες χώρες της Ευρωπαϊκής Ένωσης.

**Πώς να συμμετάσχετε**

• Ανεβάστε τις φωτογραφίες σας στην ιστοσελίδα του EXCEPT ([www.except-project.eu](http://www.except-project.eu)) ή στείλτε τις στο EXCEPT με e-mail στη διεύθυνση: except.photo@gmail.com
• Προσθέστε σύντομα σχόλια στις φωτογραφίες σας που να περιγράφουν το πλαίσιο, τις συνθήκες διαβίωσης, τις ανησυχίες του ατόμου ή των ατόμων που απεικονίζονται ή τις δικές σας ανησυχίες.
• Κατά την αποστολή των φωτογραφιών θα πρέπει να αναφέρετε το όνομα σας, το e-mail σας, την ηλικία σας και τη χώρα κατοικίας σας. Επίσης, θα σας ενθαρρύναμε να αναφέρετε και το επάγγελμά ή την απασχόλησή σας.
• Μόνο οι φωτογραφίες που συνοδεύονται από τις παραπάνω πληροφορίες θα ληφθούν υπόψη.
• Μπορείτε να υποβάλετε μέχρι και 3 φωτογραφίες στο διαγωνισμό. Κάθε φωτογραφία μπορεί να υποβληθεί μόνο μία φορά.

**Κριτήρια ψηφιακών φωτογραφιών**

• Το μέγεθος των φωτογραφιών θα πρέπει να είναι το λιγότερο 1Mb και το μέγιστο 20 MB.
• Μόνο ψηφιακές φωτογραφίες που θα υποβάλλονται μέσω της online φόρμας του EXCEPT στην [ιστοσελίδα του EXCEPT](http://www.except-project.eu) ή που θα σταλούν στο e-mail του EXCEPT θα γίνονται δεκτές.

**Χρονοδιάγραμμα**

• 4 Απριλίου - 1 Ιουλίου 2016: Συλλογή και προεπιλογή των φωτογραφιών – 1ο στάδιο.
• 4 Ιουλίου - 15 Ιουλίου, 2016: Τελική ψηφοφορία – 2ο στάδιο.
• 18 Ιουλίου 2016: Ανακοίνωση των νικητών στην [ιστοσελίδα του ΕXCEPT,](http://www.except-project.eu) το [Facebook](https://www.facebook.com/excepteu/?fref=ts) και το [Twitter](https://twitter.com/except_eu) του προγράμματος.
• Οι νικητές/τριες θα ενημερωθούν μέσω e-mail στις 18 Ιουλίου 2016.

**Διαδικασία**

• Οι φωτογραφίες γίνονται δεκτές από την 4η Απριλίου έως και την 1η Ιουλίου 2016. Κατά τη διάρκεια αυτής της περιόδου, οι φωτογραφίες προεπιλέγονται από μια διεθνή κριτική επιτροπή αποτελούμενη από επαγγελματίες, εκπρόσωπους της νεολαίας και επιστήμονες. Κάθε μήνα θα ανακοινώνονται οι 9 νικητές/τριες του μήνα (1 από κάθε χώρα/εταίρο του προγράμματος EXCEPT[[1]](#footnote-1) και 1 από άλλες χώρες της Ε.Ε., αν υπάρχουν). Ορισμένες επιλεγμένες φωτογραφίες θα δημοσιεύονται στην [ιστοσελίδα του ΕXCEPT,](http://www.except-project.eu) το [Facebook](https://www.facebook.com/excepteu/?fref=ts) και το [Twitter](https://twitter.com/except_eu) του προγράμματος.
• Οι 30 καλύτερες φωτογραφίες (3 από κάθε χώρα-εταίρο του προγράμματος EXCEPT και 3 από άλλες χώρες της Ε.Ε.) που θα επιλεγούν έως τις 15 Ιουνίου 2016 θα προχωρήσουν στο τελικό στάδιο του διαγωνισμού.
• Κατά την περίοδο από την 4η Ιουλίου έως την 15η Ιουλίου, οι 30 καλύτερες προεπιλεγμένες φωτογραφίες θα διαγωνιστούν για τα βραβεία στο τελικό στάδιο του διαγωνισμού. Οι φωτογραφίες θα δημοσιευθούν στην ιστοσελίδα του EXCEPT και στη σελίδα του EXCEPT στο Facebook για ψηφοφορία από το κοινό. Η δημόσια αυτή ψηφοφορία θα διεξαχθεί στο Facebook με «like» στις φωτογραφίες. Οι φωτογραφίες οι οποίες θα συγκεντρώσουν τα περισσότερα «likes» θα είναι οι νικητήριες. Η ψηφοφορία της κριτικής επιτροπής θα λάβει χώρα ταυτόχρονα.
• Οι 3 πρώτες φωτογραφίες που θα συγκεντρώσουν τα περισσότερα «likes» στο Facebook και τις ψήφους της κριτικής επιτροπής θα είναι οι νικητήριες του διαγωνισμού.
• Οι νικητές/τριες θα ανακοινωθούν στις 18 Ιουλίου2016 στην [ιστοσελίδα του ΕXCEPT,](http://www.except-project.eu) το [Facebook](https://www.facebook.com/excepteu/?fref=ts) και το [Twitter](https://twitter.com/except_eu) του προγράμματος.

**Βραβεία**

* Οι 3 πρώτοι/ες νικητές/τριες θα λάβουν χρηματικά βραβεία των 250, 200, 100 ευρώ αντίστοιχα [[2]](#footnote-2)-[[3]](#footnote-3).
* Κάθε χώρα θα διοργανώσει έκθεση με τις 30[[4]](#footnote-4) καλύτερες φωτογραφίες.
* Οι καλύτερες φωτογραφίες θα δημοσιοποιηθούν στα τοπικά μέσα μαζικής ενημέρωσης των χωρών-εταίρων του προγράμματος EXCEPT.
* Οι καλύτερες φωτογραφίες θα εκτεθούν στις Βρυξέλλες στο τελικό συνέδριο του προγράμματος EXCEPT.
* Οι καλύτερες φωτογραφίες θα δημοσιοποιηθούν στην [ιστοσελίδα του ΕXCEPT,](http://www.except-project.eu) το [Facebook](https://www.facebook.com/excepteu/?fref=ts) και το [Twitter](https://twitter.com/except_eu) του προγράμματος.

Διαβάστε περισσότερα για τους όρους του διαγωνισμού και τα βραβεία στην ιστοσελίδα του ΕXCEPT ([www.except-project.eu](http://www.except-project.eu)) ή γράψτε μας στο except.photo@gmail.com

Ακολουθήστε μας με hashtag **#YouthVision** στο Twitter: twitter.com/except\_eu και στο FB: www.facebook .com/excepteu

1. Βουλγαρία, Εσθονία, Γερμανία, Ελλάδα, Ιταλία, Πολωνία, Σουηδία, Ηνωμένο Βασίλειο και Ουκρανία. [↑](#footnote-ref-1)
2. Τα χρηματικά βραβεία υπόκεινται σε φορολογία σύμφωνα με τον νόμο στην Εσθονία. [↑](#footnote-ref-2)
3. Κατόπιν αιτήματος του/της νικητή/τριας, το Πανεπιστήμιο του Ταλίν μπορεί να παρέχει μια ηλεκτρονική συσκευή, βραβείο το οποίο θα είναι ισοδύναμο με το ποσό της οικονομικής αμοιβής, αντί αυτής. [↑](#footnote-ref-3)
4. Ο αριθμός των φωτογραφιών που θα εκτεθούν μπορεί να αλλάζει από χώρα σε χώρα. [↑](#footnote-ref-4)